|  |  |
| --- | --- |
| საშუალოვადიანი პრიორიტეტი | დასაქმების ხელშეწყობა |
| "დასაბუთება" | აჭარის ავტონომიურ რესპუბლიკაში დასაქმების ხელშეწყობის მართვის ეფექტიანი უზრუნველყოფისათვის დასაქმების სისტემისა და მექანიზმების განვითარების ხელშეწყობა. |
| საშუალოვადიანი მიზანი: | დამსაქმებელსა და სამუშაოს მაძიებელს შორის ოპერატიული და ეფექტური კავშირის უზრუნველყოფა; სააგენტოს მიერ ადმინისტრირებად შრომის ბაზრის მართვის ელექტრონულ სისტემაში რეგისტრირებულ დასაქმებულთა და უმუშევართა აღრიცხვა; სამუშაოს მაძიებელთა კონკურენტუნარიანობის გაზრდა როგორც პროფესიული და პიროვნული, ასევე თვითპრეზენტაციის უნარების განვითარების, თვითშეფასებისა და შრომის ბაზარზე ორიენტაციის გზით; |
| ძირითადი სამოქმედო გეგმა | ა)აჭარის ავტონომიური რესპუბლიკის ადმინისტრაციულ ტერიტორიაზე სამუშაოს მაძიებელთა  რეგისტრაცია და  აღრიცხვა;  ბ) სამუშაოს მაძიებელ პირთა პერსონალური მონაცემების დამუშავება, ამ პირთა შესახებ  მონაცემთა ბაზის შექმნა და მისი მუდმივი განახლება;  გ)სამუშაოს მაძიებელთა კონსულტირება და მათი შრომითი მოწყობის მიზნით საშუამავლო საქმიანობის ორგანიზება;  გ1)სააგენტოს სერვისებით მოსარგებლეთა კონსულტირება და ხელშეწყობა/ინფორმირებულობა შრომის უსაფრთხოების საკითხებთან დაკავშირებით;  გ2)ქვეყნის ფარგლებს გარეთ შრომითი მოწყობის მიზნით სამუშაოს მაძიებელთა კონსულტირება და ინფორმირებულობა/ხელშეწყობა;  დ)დასაქმების ხელშეწყობის პროგრამების შემუშავებაში მონაწილეობა და მისი განხორციელება;  ე)სამუშაოს მაძიებელთათვის პროფესიული ტრენინგების ჩატარება/ორგანიზება სხვადასხვა სფეროში;  ვ) შრომის ბაზრის კვლევა;  ზ) სააგენტოს მიერ გაწეული მომსახურების შედეგად დასაქმებულთა აღრიცხვა და მონაცემთა ბაზის  შევსება/განახლება;  თ) საჯარო და კერძო სექტორში მოქმედი ორგანიზაციების კონსულტირება სააგენტოს სერვისებით სარგებლობის შესახებ/საჯარო და კერძო სექტორთან მჭიდრო თანამშრომლობა;  ი) აჭარის ავტონომიური რესპუბლიკის ტერიტორიაზე არსებული საჯარო და კერძო სექტორში მოქმედი ორგანიზაციების მონაცემთა ბაზის შექმნა და მისი მუდმივი განახლება;  ი1)სააგენტოს ერთიან მონაცემთა ბაზის შესაბამისად გაწეული სერვისების შესახებ უტყუარი სტატისტიკური მონაცემების წარმოება;  კ) საჯარო და კერძო სექტორში არსებული ვაკანსიების შესახებ ინფორმაციის გავრცელების ხელშეწყობა;  კ1) ფორმალური და არაფორმალური განათლების შესახებ ინფორმაციის გავრცელების ხელშეწყობა;  ლ)ინოვაციური იდეების შემუშავება  და სერვისების მუდმივი განვითარება. |
| პრიორიტეტი | დასაქმების ხელშეწყობა |
| პროგრამა | დასაქმების ხელშეწყობის მართვა |
| განხორციელების ვადები | 2019-2022 წწ. |
| პროგრამის ბიუჯეტი | 1 725 800 ლარი( 2019 წ. – 465 200 ლ.; 2020წ.-420 200 ლ.;2021 წ. -420 200 ლ.; 2022 წ.– 420 200 ლ.) |
| პროგრამის მიზანი | აჭარის ავტონომიურ რესპუბლიკაში დასაქმების სისტემისა და მექანიზმების განვითარების ხელშეწყობა. |
| პროგრამის აღწერა | უზრუნველყოფს დამსაქმებელსა და სამუშაოს მაძიებლის ოპერატიულ კავშირს, ვაკანსიის შესაბამისი კადრის შერჩევასა და დამსაქმებლისათვის შეთავაზებას; ქმნის ინფორმაციულ ბაზას სამუშაოს მაძიებლისა (მათ შორის უმუშევრების) და შრომის ბაზარზე არსებული შესაძლელობების შესახებ; შრომის ბაზრის ანალიზის შედეგად, უმუშევრობის გამომწვევი მიზეზების იდენტიფიცირება და  დასაქმების ხელშეწყობის მიზნით სამოქმედო გეგმის შემუშავება; სააგენტოს მიერ ადმინისტრირებად შრომის ბაზრის მართვის ელექტრონულ სისტემაში რეგისტრირებულ დასაქმებულთა აღრიცხვასა და მონაცემთა შევსება/განახლებას. სამუშაოს მაძიებელების დახმარებას კარიერული დაგეგმვისა და კონსულტაციის მიმართულებით. |
| პროგრამის მოსალოდნელი (საბოლოო შედეგი) | უმუშევრობის შემცირებისა და ეფექტიანი დასაქმების ხელშეწყობა; |

|  |  |
| --- | --- |
| პრიორიტეტი | დასაქმების ხელშეწყობა |
| პროგრამა | **დასაქმების ხელშეწყობის უზრუნველყოფა** |
| განხორციელების ვადები | 2019-2022წწ. |
| პროგრამის ბიუჯეტი | 1 331 600 ლარი ( 2019წ. -332 900ლ.; 2020წ.  -332 900ლ.; 2021 წ. – 332 900; 2022 წ.  – 332 900ლ.) |
| პროგრამის მიზანი | რეგიონის შრომის ბაზრის ეფექტიანი ფუნქციონირებისათვის ადამიანური რესურსების მდგრადი გაუმჯობესება, ბაზრის საჭიროებებზე ორიენტირებული პროფესიული და არაფორმალური სწავლების უზრუნველყოფით, მათი შესაძლებლობებისა და პოტენციალის განვითარებისა და შემდგომი დასაქმებისა და თვითდასაქმების ხელშეწყობით; დასაქმების ხელშეწყობისათვის სააგენტოს ეფექტიანი და ხელმისაწვდომი მომსახურეობის ხარისხის ზრდა სააგენტოს საქმიანობის პოპულარიზაციით და სააგენტოს მეშვეობით შემოთავაზებული მომსახურეობისა და სერვისით მოსარგებლე მოქალაქეების რაოდენობის ზრდით. |
| პროგრამის აღწერა | პროგრამა ითვალისწინებს:  ა) აჭარის რეგიონში მცხოვრები პროფესიული უნარების შეძენა/ამაღლების მსურველ სამუშაოს მაძიელთა მომზადებას შრომის ბაზრის მოთხოვნად პროფესიებში და სამუშაო გამოცდილების და ინდივიდუალური განათლების მქონე პირის, კვალიფიკაციის სრულყოფას და შრომის ბაზარზე მისი მდგრადობის გაუმჯობესებას სამუშაოსთან თავსებადი გადამზადების მოკლევადიანი კურსის შეთავაზებითი და სერთიფიცირების გზით.  ქვეპროგრამის ფარგლებში მომზადდება 80 და გადამზადდება 20 ბენეფიციარი.    ბ) შშმ პირთა ინდივიდუალური პროფესიული საგანმანათლებლო პროგრამის შეთავაზებას, შრომის ბაზარზე მათი კონკურენტუნარიანობის ამაღლებისა და დასაქმების ხელშეწყობის მიზნით. შრომის ბაზრის თავისებურებებისა და შშმ პირთა შესაძლებლობლობების გათვალისწინებით შემუშავებულ ინდივიდულური გადამზადების კურსებს გაივლის გადამზადების საჭიროების მქონე სამუშაოს მაძიებელი შშმ პირები. კურსი მოიცავს პროფესიული უნარების შეძენა-ამაღლებისათვის თეორიულ და პრაქტიკულ მეცადინეობას და საწარმოო პრაქტიკას.  ქვეპროგრამის ფარგლებში გადამზადდება 8 შშმ პირი.  გ) პარტნიორი ორგანიზაციების მხარდაჭერას მათთან დასაქმებული პერსონალის კვალიფიკაციის ამაღლების ხელშეწყობისათვის. არაფორმალური განათლების გზით განხორცილდება დასაქმებული შრომითი ძალის უნარების ამაღლება ახალი საბაზრო მოთხოვნებისა და საჭიროებების შესაბამისად სხვადასხვა მიმართულებებში- ორგანიზაციული მართვა, მენეჯმენტი, შრომითი და პროფესიული უსაფრთხოება და სხვა. აღნიშნული ხელს შეუწყობს ორგანიზაციების განვითარებას, უსაფრთხო და ჯანსაღი სამუშაო გარემოს შექმნას, რაც ორგანიზაციაში არსებული სამუშაო ადგილების მდგრადობას განაპირობებს.   ქვეპროგრამის  ფარგლებში მომსახურების მიღებით ისარგებლებს 140 ბენეფიციარი.  დ) კოორდინირებული სამოქმედო გეგმის შემუშავებას სტუდენტების დასაქმების მაჩვენებლის ზრდისათვის. გეგმა მოიცავს შრომის ბაზრის მიმართულებებზე ორიენტირებული მოკლევადიანი არაფორმალური განათლების მოდულის გავლას, საწარმოო პრაქტიკის კომპონენტის გაძლიერებით კონკრეტულ სამუშაო ადგილზე საჭირო უნარების ამაღლებას და სწავლასთან თავსებადი სამუშაო განრიგით დასაქმებას. ყოველივე ზემოთ აღნიშნული ხელს შეუწყობს სტუდენტების თვითრეალიზაციასა და კარიერული ზრდას.  პროგრამის ფარგლებში გადამზადებისა და დასაქმების სერვისი მიეწოდება 75 სტუდენტს.  ე) სააგენტოს სერვისით მოსარგებლე და დასაქმებული პირების რაოდენობის ზრდას სააგენტოს საქმიანობის პოპულარიზაციის უზრუნველყოფის გზით. სააგენტოს საქმიანობისა და შეთავაზებული სერვისების შესახებ მოსახლეობის ინფორმირება, სააგენტოს მომსახურებით მოსარგებლეებთან პერსონალური თანამშრომლობა გააუმჯობესებს დასაქმების ხელშეწყობის უზრუნველყოფას და შრომის ბაზარზე მოთხოვნასა და მიწოდებას შორის არსებულ დღევანდელ დისბალანსის მაქსიმალურად შემცირებას. |
| პროგრამის მოსალოდნელი (საბოლოო შედეგი) | შრომის ბაზარზე არსებული ადამიანური რესურსის დეფიციტის შევსება სერთიფიცირებული, შესაბამისი პროფესიული კომპეტენციის მქონე, კონკურენტუნარიანი და მაღალკვალიფიციური კადრებით. დასაქმების სააგენტოს ეფექტიანი და ხელმისაწვდომი მომსახურეობის ინფორმირებულობის ზრდის საფუძველზე დასაქმების ხელშეწყობა, რაც გამოიხატება დასაქმების სააგენტოს სერვისით მოსარგებლე და დასაქმებული პირების რაოდენობით, ასევე დასაქმების გაზრდილი შესაძლებლობებით. |